open-index/open-wikipedia-markdown huggingface dataset:
Øst-Tyskland under Vinter-OL 1980

**Øst-Tyskland under Vinter-OL 1980**. Femtitre sportsutøvere fra Øst-Tyskland, trettisju menn og seksten kvinner, deltok i åtte sporter under Vinter-OL 1980 i Lake Placid i USA. De deltok i aking, bobsleigh, langrenn, kunstløp, skihopping, skøyter, kombinert og skiskyting. Det var fjerde gang som Øst-Tyskland stilte med egen OL-tropp i et vinter-OL, første gang var 1968 i Grenoble. Øst-Tyskland ble nest beste nasjon, med ni gull-, sju sølv- og sju bronsemedaljer. Kunstløperen Jan Hoffmann var Øst-Tysklands flaggbærer under åpningsseremonien.
 
## Medaljer

## Medaljevinnerne
De Norske Officerers Rideklubs hederstegn

**De Norske Officerers Rideklubs hederstegn** er en norsk medalje innstiftet 30. april 1970. Den tildeles av De Norske Officerers Rideklub for fortjenstfull innsats for klubben eller for fremragende prestasjon i nasjonal eller internasjonal rytterkonkurranse. Medaljen er godkjent til bruk på norsk militær uniform og behandles som tilhørende «Gruppe 4: Andre norske dekorasjoner».

## Utforming

De Norske Officerers Rideklubs hederstegn er består av et blått kors med utbøyde armer, som i midten har et emblem bestående av en hestesko med åpningen ned.  Inne i hesteskoen vises et hestehode mot svart bakgrunn. Korslagte korder er satt bak hesteskoen.

Medaljen er opphengt i et gult bånd, som er utstyrt med agraff øverst. 

## Referanser
Panipat

**Panipat** (hindi: , punjabi: ) er en gammel og historisk by i distriktet Panipat i den nordvestindiske delstaten Haryana. Den ligger ca. 90 km nord for Indias hovedstad Delhi på NH 1 (National Highway 1), og hører til hovedstadens storbyområde. Panipat ligger 16 km vest for elven Yamuna, ved elvens vestlige kanal. Tre store slag har blitt utkjempet ved og i byen i nyere tid, og disse var vendepunkter i Indias historie. Disse slagene fant sted i henholdsvis år 1526, 1556 og 1761. Ved folketellingen i 2001 hadde byen 261&nbsp;665 innbyggere, men et estimat fra 2007 oppga en befolkning på rundt 310&nbsp;000 innbyggere. Byen har et raffineri og en stor gjødselfabrikk, men er også kjent for sitt tekstilhåndverk. 

## Demografi
Ved folketellingen i 2001 hadde byen 261&nbsp;665 innbyggere, hvorav 55&nbsp;% var menn og 45&nbsp;% kvinner. Panipat hadde en gjennomsnittlig lesekyndighet på 69&nbsp;%, noe som var høyere enn landsgjennomsnittet på 59,5&nbsp;%. 73&nbsp;% av mennene var lese- og skrivekyndige og 64&nbsp;% av kvinnene var i stand til å lese og skrive. 14&nbsp;% av befolkningen var barn under 6 år. 

## Referanser


## Eksterne lenker
* Distriktets offisielle nettside (engelsk)
Carl August Struensee

**Carl August Struensee** (fra 1789 **Struensee von Carlsbach**), (Født 1735 i Halle, død  1804 i Berlin) var professor i matematikk, prøyssisk finansminister og bror til Johann Friedrich Struensee. Han var i 14 år en ansett vitenskapsmann innenfor krigsvitenskap ved akademiet i Liegnitz.

I april 1771 kom han til København og ble sjef for finansadministrasjonen. Han ble arrestert sammen med broren 17. januar 1772 og satt fengslet på Kastellet. Etter et halvt år ble han løslatt og avskjediget uten å bli anklaget for noen forbrytelse. Under Guldbergperioden ble han adlet i 1789 under navnet *von Carlsbach*.

I Preussen fortsatte han sin ministerkarriere innenfor toll- og fabrikkvesenet til sin død.

## Kilder
* *Struensee og hans tid* av Svend Cedergreen Bech, Politikens Forlag 1972. ISBN 87-567-1581-1
Luftmilitært Samfunds hederstegn

**Luftmilitært Samfunds hederstegn** er en norsk utmerkelse innstiftet 10. november 2003 og som tildeles av Luftmilitært Samfund for fortjenstfull innsats for foreningen eller Luftforsvaret. Utmerkelsen er godkjent til bruk på norsk militær uniform og behandles som tilhørende «Gruppe 4: Andre norske dekorasjoner».

## Utforming
Luftmilitært Samfunds hederstegn er rundt med forgylt utførelse. Det har på avers motiv en flygerving i kombinasjon med et skjold med Luftforsvarets falk og med bokstavene «LMS» under. Dette er lagt på en laurbærkrans. Reversen er uten motiv. 

Medaljen er opphengt i et bånd i fargene rødt, hvitt, lys blått, hvitt og rødt.

## Tildeling
Hederstegnet kan tildeles organisasjonens medlemmer, så vel som andre, for særlig fortjenstfull innsats for Luftmilitært Samfund eller for Luftforsvaret. Tildeling besluttes ved enstemmig vedtak i organisasjonens styre.

Per oktober 2015 var det foretatt 28 tildelinger av hederstegnet.

## Referanser
Norges Veteranforbund for Internasjonale Oppdrags hederstegn

**[[Norges Veteranforbund for Internasjonale Oppdrag]]s hederstegn** er en norsk utmerkelse innstiftet 22. februar 1999. Den tildeles av Norges Veteranforbund for Internasjonale Oppdrag, tidligere kalt FN-Veteranenes Landsforbund (FNVLF). Utmerkelsen er tidligere kjent som FNVLFs hederstegn, og frem til 2025 som Norges Veteranforbund for Internasjonale Operasjoners hederstegn. Utmerkelsen er godkjent til bruk på norsk militær uniform og behandles som tilhørende «Gruppe 4: Andre norske dekorasjoner».

## Utforming
Norges Veteranforbund for Internasjonale Oppdrags hederstegn finnes i gull, sølv og bronse. Hederstegnet er utformet som et hvitemaljert kors med lett utbøyde armer. Midtmedaljongen har en hvit due mot rød bakgrunn, det hele omgitt av en blå bord med innskriften «HONOR ET MERITUM» og «FNVLF». Korset er lagt på en krans. På revers står innskriften «FREDSFORKJEMPER – NORGE» omgitt av et kjede.

Hederstegnet er opphengt i et hvitt bånd med smale lys blå striper langs kantene og en burgunderrød midtstripe med mørk blå kanter.

## Tildeling
Hederstegnet kan tildeles for fortjenstfull innsats for veteraner fra internasjonal FN- og NATO-tjeneste og annen internasjonal innsats, eller deres pårørende, og kan også tildeles for fredsinnsats i sin alminnelighet.

## Referanser
Masnedø

**Masnedø** er en dansk øy mellom Sjælland og Falster. Øya har et areal på 1,68 km² og 149 innbyggere (2024). Storstrømsbroen forbinder Masnedø med Falster, og Masnedsundbroen er den faste forbindelse til Sjælland. På tvers av øya (mellom de to broene) går jernbanen og hovedveien (sekundærrute 153) mellom Sjælland og Falster.

I 1912 ble det bygd en militær festning på øya. Festningen var noe av det første tyskerne tok da de invaderte Danmark i 1940. I 1974 ble festningen lagt ned, og siden brukt til forskjellige formål som kunstgalleri og som et sted for musikkfestivaler.

På øyen ligger også Masnedø kraftvarmeverk, et større gartneri og en rekke boliger.

## Referanser




## Eksterne lenker
*
Øst-Tyskland under Vinter-OL 1984

**Øst-Tyskland under Vinter-OL 1984**. Femtiseks sportsutøvere fra Øst-Tyskland, førti menn og seksten kvinner deltok i åtte sporter under Vinter-OL 1984 i Sarajevo i Jugoslavia. De deltok i aking, bobsleigh, langrenn, kunstløp, skihopping, skøyter, kombinert og skiskyting. Det var femte gang som Øst-Tyskland stilte med egen OL-tropp i et vinter-OL, første gang var 1968 i Grenoble. Øst-Tyskland ble beste nasjon med ni gull-, ni sølv- og seks bronsemedaljer. Skiskytteren Frank Ullrich var Øst-Tysklands flaggbærer under åpningsseremonien.
 
## Medaljer

## Medaljevinnerne
Sonipat

**Sonipat** (staves også **Sonepat**, hindi: , punjabi: ) er en gammel by og kommune i distriktet med samme navn i den nordvestindiske delstaten Haryana. Det menes at byen ble grunnlagt som *Suvarnaprastha* av de fem Pandavabrødrene i Mahabharataperioden. En annen legende omskrev navnet til *Raja Soni*, den 13. etterfølgeren av Arjuna, en av de fem Pandavabrødrene. Byen ligger i gjennomsnitt 220 moh.

## Demografi
Ifølge folketellingen i 2001 hadde byen 216&nbsp;213 innbyggere, hvorav 54 % var menn og 46 % kvinner. Sonipat hadde da en gjennomsnittlig lesekyndighet på 72 %, noe som var høyere enn landsgjennomsnittet på 59,5 %. Mannlig lesekyndighet var 77 %, mens kvinnelig lesekyndighet var kun 66 %.

## Referanser


## Eksterne lenker
* Sonipat distrikts offisielle nettside (engelsk)
* Sonipat by portal (engelsk)
Masnedsundbroen

**Masnedsundbroen** eller **Masnedøbroen** ble bygget som jernbanebro i 1883 mellom Vordingborg og Masnedø (hvorfra fergeruten til Orehoved på Falster utgikk fra januar 1884). De karakteristiske portalene ved den første, 182 m lange Masnedsundbroen var tegnet av statsbanenes arkitekt N.P.C. Holsøe.

Den 6. august 1937 ble den gamle broen erstattet av en ny kombinert jernbane- og veibro (klaffebro) i forbindelse med åpningen av Storstrømsbroen mellom Masnedø og Falster. Jernbanedelen måtte riktignok åpnes før tiden, på grunn av en uforutsett begivenhet. Den 12. desember 1935 ble Masnedsundbroen påseilt av en engelsk tankdamper, som skulle passere den åpnede broen, men som av strømmen ble ført inn mot den sydlige siden av bropillaren. Baugen snudde mot broens overbygning og rev den løs fra pillarens fundament. Den nordlige delen av det faste brospennet raste i vannet. Den nye Masnedsundbroen var da under bygging, og det ble besluttet å fremskynde arbeidet. Med en stor arbeidsstyrke, døgnet rundt, lykkes det å få jernbanebroen ferdig til åpning for trafikk allerede den 22. desember. I de mellomliggende dagene ble trafikken ordnet med fergeforbindelser mellom Orehoved og Masnedsund, Korsør og Københavns Frihavn.

Broen som ble tatt i bruk i 1937 er 201,0 meter lang, med en veibredde på 8,8 meter og en total bredde på 14 meter. Gjennomseilingsbredde er på 25,0 meter. Denne klaffebroen ble åpnet for siste gang i 2016. I 2018 ble en ny jernbanebro med dobbeltspor tatt i bruk. Denne har seilingshøyde bare 5 meter og kan ikke åpnes. Jernbanedelen på den eldre broen ble fjernet, og bilveien dermed utvidet.

## Referanser
Den demokratiske folkerepublikken Etiopia

**Den demokratiske folkerepublikken Etiopia** var Etiopias offisielle navn fra 1987 til 1991. Folkerepublikken var en periode i Etiopias nære historie som varte fra 1987 til 1991.

I denne perioden ble landet styrt av Mengistu Haile Mariam og hans kommunistiske parti, Etiopias arbeiderparti, det eneste tillatte partiet under folkerepublikkens styre. Folkerepublikken avløste kommunistmilitærjuntaen Derg som hadde styrt Etiopia som et militærdiktatur siden Haile Selassie Is fall i 1974. Etiopia ble nå en ettpartistat hvor arbeiderpartiet hadde all makt, selv om flere tidligere Derg-offiserer også holdt stillinger i den nye regjeringa. 

Folkerepublikken Etiopia ble offisielt opprettet 22. februar 1987, tre uker etter den nasjonale folkeavstemninga som godkjente den nye grunnloven, selv om Derg beholdt makten helt til september, lenge etter valget til Shengo-forsamlingen, som hadde vært holdt 14. juni. 

Den demokratiske folkerepublikken gikk til grunne i mai 1991, da Mengistu flykta og militære enheter fra Det etiopiske folks revolusjonære demokratiske front inntok Addis Abeba. Regimet hadde lenge vært under press fra indre motstandsgrupper i den etiopiske borgerkrigen og eritreiske separatister i den eritreiske selvstendighetskrigen, og regimet falt da det ikke lenger var mulig å hente støtte fra østblokklandene. 

Folkerepublikken hadde suksess med å videreutvikle Etiopias utdannelsessystem, og lese- og skriveferdighetene ble vesentlig forbedret. Også helsetjenesten ble utvidet med bistand fra Cuba, USSR og diverse warszawapaktland. Også forskjellige internasjonale organisasjoner fortsatte med å bringe nødhjelp til kommunistregimet. Samtidig opplevde Etiopia flere sultkatastrofer i 1970- og 80-åra, som regimet ikke klarte å holde under kontroll. Dette bidro til å svekke regimet, og til sammen døde flere hundre tusen mennesker av sult eller av regjeringens menneskerettighetsbrudd i det kommunistiske Etiopia. 

## Ledere

**Presidenter:**
* Mengistu Haile Mariam (1987 &ndash; 1991)
* Tesfaye Gebre Kidan (fungerende; 1991)

**Statsministere:**
* Fikre Selassie Wogderess (1987–89)
* Hailu Yimenu (fungerende; 1989–91)
* Tesfaye Dinka (fungerende; 1991–91)
India Gate

**India Gate**, opprinnelig **All India War Memorial**, er en triumfbue i den indiske hovedstaden New Delhi. Den ble tegnet av Edwin Lutyens og innviet i 1931. India Gate er et minnesmerke over alle de indiske soldatene som døde i første verdenskrig og i de anglo-afghanske krigene. Monumentet er 42 meter høyt og inneholder navnene på omkring 90 000 falne soldater, 

Opprinnelig stod det en statue av kong Georg V av Storbritannia under triumfbuen. Denne ble fjernet etter den indiske uavhengigheten, og India Gate brukes nå som Den indiske hærens ukjente soldats grav, kjent som *Amar Jawan Jyoti* («Den udødelige soldat«).

## Eksterne lenker
*
The Search (album)

***The Search*** er det tredje albumet fra det norske hard rock-bandet El Caco, utgitt i 2005. Albumet har fått mye positiv kritikk, og har mottatt både Grammy-og Alarm-prisen innenfor metal-kategorien. 

## Sporliste
# «Someone New»
# «Stuck to Deteste»
# «Underneath»
# «Fallen»
# «Substitute»
# «Dislocated»
# «Leaving»
# «Lord It»
# «Straitjacket»
# «The Tender Sin»
# «Down the Lake»
## Medvirkende
### El Caco
* Øyvind Osa - vokal, bass, låtskriver, tekniker, produsent
* Anders Gjesti - gitar, kor, låtskriver, tekniker, produsent
* Thomas Fredriksen - trommer, perkusjon, kor, låtskriver, tekniker, produsent

### Øvrige
* Anders Hunstad - keyboard på *Underneath, Dislocated* og *Down the Lake*
* Daniel Bergstrand - tekniker, miksing
* Örjan Örnkloo - tekniker
* Björn Engelmann - mastering
* Espen Christiansen - fotograf, artwork
Caledonian Stadium

**Caledonian Stadium** er et fotballstadion i Longman-området i den skotske byen Inverness. Stadionet er hjemmebanen til Inverness Caledonian Thistle FC, som spiller i det skotske ligasystemet. Klubben har spilt i den øverste divisjonen men per august 2025 spiller det på nivå tre.

## Historikk
Inverness Caledonian Thistle FC ble etablert i 1994, da de to amatørklubbene Caledonian FC og Inverness Thistle FC i ligaen Highland Football League ble slått sammen. Laget spilte først på banen Telford Street Park, men denne banen tilfredsstilte ikke kravene til Scottish Football League. Det var derfor en forutsetning at de måtte skaffe seg et bedre anlegg i løpet av de første fem sesongene. Arbeidet ble påbegynt i 1995 og i november 1996 kunne anlegget åpnes. Åpningskampen mot Albion Rovers endte 1-1.

Da klubben vant Scottish Football League First Division i 2004, var det et problem at banen ikke tilfredsstilte kravene til Scottish Premier League. Laget delte derfor bane med Aberdeen på Pittodrie den første halvdelen av 2004-2005-sesongen, mens det ble foretatt utbedringsarbeider på Caledonian Stadium.

Disse utbedringsarbeidene inkluderte bygging av to nye tribuner ved hver andre av banen som gav den mer enn  sitteplasser. Disse tribunene ble bygget i løpet av bare 47 dager av entreprenørselskapet Tulloch Construction Company, som også er klubbens største aksjonær. Den første kampen i skotsk Premier League på Caledonian Stadium ble spilt 29. januar 2005. Klubben ble nummer 8 i sin første sesong i Premier League.

Klubben har senere utvidet med en ny, liten tribune, «West Stand», med en kapasitet på 400 plasser, som står tvers overfor hovedtribunen «Main Stand». På grunn av krav fra Det foreligger planer om å bygge ut hele denne vestsiden med ny tribune, tilsvarende «Main Stand». Dette vil gi stadionet en tilskuerkapasitet på rundt  plasser. Andre planer, som å bygge sammen hovedtribunen med «North Stand», vil ytterligere kunne øke publikumskapasiteten.

## Annen bruk
Det har blitt arrangert flere konserter på stadionet, blant annet av Elton John i 2007 Rod Stewart i 2010 og igjen i 2016.

## Bildegalleri

Caledonian Stadium - geograph-916623.jpg|Stadion under en kamp i mai 2008
Stadium Road - Inverness - geograph.org.uk - 6377486.jpg|Utsiden av stadion og havet rett ved
Rod Stewart Concert Inverness Caledonian Thistle Stadium - geograph.org.uk - 6775546.jpg|Konsert med Rod Stewart


## Referanser


## Eksterne lenker
* 
* Side om stadionet hos Inverness Caledonian Thistle (en)
* Side om stadionet på norsk hos Banehopper
* Side hos stadionet hos The Stadium Guide (en)
Kolhapur

**Kolhapur** (marathi ; ) er en by i den indiske delstaten Maharashtra. Kolhapur er administrasjonssentrum i distriktet med samme navn. Byene som ligger nærmest Kolhapur er Ichalkaranji (20&nbsp;km), Kagal (17&nbsp;km), Sangli (50&nbsp;km) og Miraj (45&nbsp;km).

I folketellinga i 2001 hadde byen 485&nbsp;183&nbsp;innbyggere. 52&nbsp;% var menn og 48&nbsp;% kvinner. Lesekyndigheten var på 79,6&nbsp;%, hvilket er høyere enn landsgjennomsnittet på 59,5&nbsp;%. Lesekyndigheten blant menn var på 83,9&nbsp;%, blant kvinner på 75&nbsp;%. 10,3&nbsp;% av innbyggerne i byen var mindre enn 6&nbsp;år gamle.

## Referanser
Politiets Afghanistanmedalje

**Politiets Afghanistanmedalje** er en norsk medalje innstiftet 1. mai 2004 og som tildeles av Politidirektøren for tjeneste ved det norske politiengasjementet i Afghanistan. Utmerkelsen er godkjent til bruk på politiets uniform og er også godkjent brukt på norsk militær uniform.

## Utforming
Politiets Afghanistanmedalje er utført i sølvfarget metall. På adversen har medaljen et kart over Afghanistan og i nedre del Politiets etatsemblem, det norske riksvåpenet mot en bakgrunn strødd med kors og flankert av fasces, og en opphøyet rand ytterst. I øvre del står innskriften «NORWAY» over «AFGHANISTAN». Revers har innskriften «NORWEGIAN POLICE» i en bue øverst og «SUPPORT TO THE / AFGHAN / AUTHORITIES» over tre rette linjer i medaljens nedre halvdel.

Medaljen er opphengt i et bånd med sandgul farge som ved venstre kant har striper i rødt, hvitt og blått, ved høyre kant i svart, rødt og grønt. Fargene i kanstripene er hentet fra Norges og Afghanistans flagg.

## Tildeling
Politiets Afghanistanmedalje tildels for fortjenstfull tjeneste i forbindelse med det norske politiets oppdrag i Afghanistan eller til den som har bistått styrken på en særlig verdifull måte. Medaljen kan også tildeles utlendinger. Medaljen tildeles etter bestemmelse av politidirektøren.

Medaljen er også tildelt personell fra Forsvaret, som har bistått politiet i dets arbeid i Afghanistan.

## Referanser


## Litteratur
*''Heder og ære. Nasjonale og internasjonale dekorasjoner brukt i Norge'', bilag til *Forsvarets Forum*, nr. 5, 2012, Oslo: *Forsvarets Forum*/Forsvarets Veterantjeneste, 2012
*Oversikt over norske sivile og militære utmerkelser] i *f-xtra*, nr. 1, 2009, bilag til *[[Forsvarets Forum]]*, nr. 11, 2009
Lotustempelet

**Lotustempelet** er et Bahai-tempel («Tilbedelsens hus») i den indiske hovedstaden New Delhi. Tempelet stod ferdig i 1986, og er blitt et kjent Delhi-landemerke på grunn av dets spesielle arkitektur.

Lotustemplet er bygget i hvit marmor, og ligger sentralt i et parkanlegg på 10,5 hektar. Tempelrommet er 40 meter høyt og kan huse opp til 2500 personer. Tempelet har omtrent fire millioner årlige besøkende.

## Eksterne lenker
* www.bahaindia.org
Tafari Benti

Brigadegeneral **Tafari Benti** (oromo: **Tafari Bente**) (født 1921 nær Addis Abeba, død 3. februar 1977 i Addis Abbeba) var den etiopiske kommunistiske juntaen Dergs formann fra 28. november 1974 til sin død 3. februar 1977. 

Tafari skal ha vært delvis oromo, noe han nektet for, og forandret navnet sitt for å understreke at han var amhara. Han hadde vært med i den etiopiske hæren siden han var tjue år gammel. 

Tafaris offisielle tittel var «formann for det provisoriske militæradministrative rådet». I 1977 ble han skutt og drept (eller begikk selvmord) under et partimøte i Derg, visstnok etter Mengistu Haile Mariams ordre. Grunnen var at Tafari visstnok var en hemmelig støttespiller for «Det etiopiske folkets revolusjonære demokratiske front». 

## Referanser
Gateway of India

**Gateway of India** (marathi: ) er et monument i den indiske byen Mumbai (Bombay). Monumentet ble bygget i perioden 1911-24, til minne om besøket til kong Georg V og dronning Mary i 1911.

Gateway of India ligger sentralt i Mumbai havn, like ved Taj Mahal Palace & Tower. Herifra er det fergeforbindelse til Elephanta-øya med sine grotter på UNESCOs verdensarvliste.

Monumentet var stedet for den seremonielle tilbaketrekningen av britiske tropper fra India den 28. februar 1948.

## Eksterne lenker
*
Kraftvarmeverk

**Kraftvarmeverk** er et teknisk anlegg som produserer **kraftvarme**, altså elektrisitet og fjernvarme. Kraftvarme bygger på at det finnes fjernvarmenett som kan ta imot den varmen som blir til overs ved produksjon av elektrisitet. På engelsk kalles dette derfor *Combined Heat and Power (CHP)*. Prosessen med gjenvinning av varmen kalles kogenerasjon *(cogeneration)*. Et gasskraftverk med slik gjenvinning nytter kogenerasjons-turbin eller *Combined-cycle Gas Turbin (CCGT)*.

Ettersom kraftvarme går ut på å selge varme til kunder kan den regnes som produsert energi. Dette gjør at virkningsgraden til anlegget øker fra ca. 30&ndash;40 % til rundt 90 %. Vanligvis planlegges driften av kraftvarmeverk i dag etter fjernvarmenettets varmebehov. Men de fleste anlegg kan gå over til ren el-produksjon og kobler da en kuldekondensator til dampsyklusen som kjøler den ned med sjøvann. 

Kraftvarmeverk drives hovedsakelig av kull og olje, men i de senere årene har mange anlegg begynt å konvertere til fornybar energi som torv og biobrensel.

Et kraftvarmeverk er en type varmekraftverk som utnytter spillvarmen. Et tradisjonelt varmekraftverk produserer elektrisk strøm, mens om lag 60% av brenselsenergien går tapt som unyttig spillvarme. I kraftvarmeverk får kjølevannet en høyere temperatur. Det medfører at det blir et lavere utbytte av elektrisitet, men det gir samtidig en høyere utnyttelse av den totale energien, opp mot 90 %.

Norge hadde ett kraftvarmeverk drevet på kull, Longyear Energiverk i Longyearbyen på Svalbard. Der ble energikilden erstattet med diesel i oktober 2023.

## Se også
* Varmekraftverk
* Kullkraftverk
* Oljekraftverk
* Gasskraftverk
* *[[Liste over verdens største varmekraftverk]]*
* *[[Liste over verdens største kullkraftverk]]*
* *[[Liste over verdens største olje- og gasskraftverk]]*

## Referanser
Etiopias arbeiderparti

**Etiopias arberiderparti** (amharisk: የኢትዮጵያ ሠራተኞች ፓርቲ; forenklet transkribering *Ye Ityopia Serategnoch Parti*) var et etiopisk, kommunistisk (marxistisk-leninistisk) parti som fra 1987 til 1991 var det eneste tillatte partiet i Etiopia, da partiet hadde makten i den demokratiske folkerepublikken Etiopia under ledelse av Mengistu Haile Mariam og Tesfaye Gebre Kidan. Partiet ble grunnlagt 12. september 1984 på grunnlag av Mengistus tidligere parti. 

## Referanser


## Eksterne lenker
*
Connaught Place

**Connaught Place** er et strøk i New Delhi i India. Strøket er Delhis kommersielle sentrum, og huser hovedkvarterene til en lang rekke indiske bedrifter.

Connaught Place er en del av Edwin Lutyens nye hovedstad New Delhi, og ble bygget i perioden 1929-33. Stedet er oppkalt etter Dronning Victorias sønn Arthur av Connaught.

## Eksterne lenker
*
Khalid bin Sultan

**Khalid bin Sultan** (født i 1949) er den eldste sønnen til den saudiske kronprins Sultan. Han studerte ved Royal Military Academy ved Sandhurst og US Army Command and General Staff College ved Fort Leavenworth i Kansas, USA. 

Han har tjenestegjort i flere perioder i mange av de ulike grenene av de væpnede styrkene i Saudi-Arabia.
Mohamed Hussein Tantawi

**Mohamed Hussein Tantawi** (1935–2021) var en egyptisk feltmarskalk og politiker. Han var i perioden 1991–2012 Egypts forsvarsminister og øverstkommanderende for det egyptiske forsvaret med graden feltmarskalk.

Som leder for Det øverste militærrådet ble han *de facto* statsoverhode for landet ved Hosni Mubaraks avgang som president under Den egyptiske revolusjonen i 2011. Tantawi har blitt beskrevet som veldig lojal mot Mubarak. Han satt med makten frem til Mohammed Mursi inntrådte som landets nye, folkevalgte president 30. juni 2012. Maktovergangen foregikk fredelig, men det oppsto noen spenninger mellom militæret og de sivile myndighetene. Det øverste militærrådet fikk blant annet gjennomslag for endringer i grunnloven for å begrense presidentens makt over militæret, og forsøkte å oppløse den folkevalgte Folkeforsamlingen.

12. august ble Tantawi avsatt som forsvarsminister og øverstkommanderende for forsvaret av president Mursi. Avsettelsen kan ha vært et grep for å overføre makt fra det militære til det sivile.

Tantawi var den første egypter som fikk den militære graden feltmarskalk, og har deltatt i tre kriger mot Israel og den første Gulfkrigen i 1990-årene. Det har fra amerikansk hold blitt påstått at Tantawi er syv år eldre enn det som er hans offisielle fødselsår.

## Referanser


## Eksterne lenker
*
Liste over Belgias statsministre

Under følger en liste over Belgias statsministre (, , ):

## 1830–1918

## 1918–1945

 

### 1940–1945
Comité van de secretarissen-generaal / Le Comité des secrétaires-généraux var den høyeste belgiske administrative myndigheten under den tyske militære okkupasjonen 1940–1944. Den ble opprettet ved et lovdekret av 10. mai 1940 om overføringen av makt i krigstid. Komitéen tiltrådte 16. mai 1940, da Hubert Pierlots regjering forlot Brussel. En samarbeidsavtale med den tyske militæradministrasjonen ble inngått 12. juni 1940. Komitéen var sammensatt av høytstående embetsmenn *(generalsekretærer)* i spissen for hoveddepartementene.

## 1945–

 

## Fotnoter

## Referanser
Koking

**Koking**, en type faseovergang, er den raske fordampingen av en væske som vanligvis oppstår når en væske varmes opp til kokepunktet, den temperatur når væskens damptrykk er lik trykket som væsken blir utsatt for av det omkringliggende atmosfæren. Således kan en flytende væske også koke når trykket fra den omkringliggende atmosfæren er tilstrekkelig redusert, for eksempel ved bruk av en vakuumpumpe eller i store høyder. 

Koking er blant annet en utbredt matlagingsmetode som brukes både for fast og flytende føde.
Agostinho Neto

**António Agosthino Neto Kilamba** (født 1922, død 1979) var en angolansk politiker og lusofon forfatter som tjente som det selvstendige Angolas første president. Neto ledet den sosialistiske frigjørelsesbevegelsen MPLA i frigjøringskrigen mot Portugal og senere i borgerkrigen mot UNITA og FNLA. Netos fødselsdag er blitt en offentlig fridag i Angola – *nasjonalheltenes dag*. 

## Referanser
Dampkjele

En **dampkjel** er en lukket trykkbeholder hvor vann eller annen væske, varmes opp til og forbi væskens kokepunktet slik at den omdannes til damp. Når dampen har nådd ønsket trykk slippes den ut av kjelen og tas i bruk. 

Oppvarmingen av væsken skjer på flere måter, herunder forbrenning av olje, naturgass eller faste brensler som kull, ved, flis, torv, avfall eller ved bruk av elektrisitet eller kjerneenergi. 

Dampen som produseres kan blant annet brukes til å drive en dampturbin i et varmekraftverk eller en dampmaskin.

Dampkjeler brukes blant annet i papirindustrien, i kraftverk, i varmeverk, i større boenheter og ombord i enkelte typer skip. De er også i bruk i damplokomotiver og i dampkjelvogner. 

### Sikkerhetsventil
Dampkjeler ble tidlig utstyrt med en sikkerhetsventil som skulle slippe ut trykk for å hindre at kjelen eksploderte hvis trykket oversteg hva kjelen var konstruert eller godkjent for å tåle.  

## Referanser
Liste over Norges sosialministre

**Liste over Norges sosialministre** omfatter statsråder i det tidligere norske Sosialdepartementet. Dette departementet ble etablert ved kongelig resolusjon 3. juni 1913. Fra 1993 til 2001 het det Sosial- og helsedepartementet, før det gikk over til å bli Arbeids- og sosialdepartementet i 2004. Sistnevnte ble nedlagt i 2006, og erstattet av Arbeids- og inkluderingsdepartementet.

## Sosialministre 1913–1945

## Det okkuperte Norge under andre verdenskrig

## Sosialministre 1945–2005

&nbsp;&nbsp;&nbsp;Fra 1. oktober 2004 arbeids- og sosialminister

## Referanser


## Kilder
*Norge – Statsråder – med tiltredelsesdato. *Store norske leksikon*. Besøkt 22. november 2009.
*Arbeids- og inkluderingsdepartementet : Statsråd 1846 -. *Arbeids- og inkluderingsdepartementet*. Besøkt 22. november 2009.
Thomas F. Bayard

**Thomas Francis Bayard** (født 29. oktober 1828 i Wilmington i Delaware, død 29. september 1898 Dedham i Massachusetts) var en amerikansk advokat, politiker og ambassadør kjent som senator fra Delaware, utenriksminister i perioden 1885 til 1889 og som landets ambassadør til Storbritannia, begge perioder under president Grover Cleveland.

## Biografi
Bayard var sønn av den fremtidige senatoren James Asheton Bayard jr. og studerte statsvitenskap privat før han deretter innledet sin karriere som advokat og farens assistent i Delaware fra 1851. Han arbeidet deretter som distriktsaktor i perioden 1853 til 1854, før han deretter var praktiserende advokat i Philadelphia i fire år. Etter dette vendte han tilbake til farens advokatkontor i hjembyen Wilmington. Bayard tjenestegjorde for øvrig som løytnant i den sørstats-støttende *Delaware Guard* under den amerikanske borgerkrigen.

Han ble medlem av USAs senat fra Delaware i perioden 1869 til 1885 som etterfølger av sin far, og i 1881 var han også Senatets *[[president pro tempore]]* (det vil si midlertidig leder) i tre dager. Han ble for øvrig gjenvalgt både i 1875 og i 1881. Bayard var også en demokratisk presidentkandidat frem mot presidentvalget i 1876, hvor han havnet langt ned på den demokratiske listen. Han fikk flere stemmer både ved presidentvalget i 1880 og presidentvalget i 1884, hvor han havnet på andreplass bak henholdsvis Winfield Scott Hancock og Grover Cleveland.

Bayard tjenestegjorde som senator til den 6. mars 1885 før han deretter ble utnevnt til landets neste utenriksminister under president Grover Cleveland, en stilling han beholdt til mars 1889. Som utenriksminister var han mest kjent for å ha utarbeidet fiskeriavtalen mellom USA og Canada som fastsatte fiskerettighetene i Nord-Atlanteren. Etter at han gikk av som minister arbeidet han som advokat i fire år, før han i Clevelands andre mandatperiode i 1893 ble utnevnt til USAs ambassadør til Storbritannia med kontor i London. I 1897 vendte han hjem og trakk seg tilbake fra det offentlige liv som følge av sviktende helse. Thomas Francis Bayard døde hos sin datter den 29. september 1898 Dedham i Massachusetts.

## Referanser


## Litteratur
* 

## Eksterne lenker
* 
* 
*  State.gov – Thomas Francis Bayard (1828–1898) – Biografien til Bayard hos U.S. Secretary of State.
*  Millercenter.org – Thomas F. Bayard (1885–1889) – Biografien til Bayard som utenriksminister hos Miller Center of Public Affairs.
Norgescup i motbakkeløp 2009

__TOC__
**Powerade Norgescup i motbakkeløp 2009** var en konkurranse bestående av 5 utvalgte motbakkeløp i Norge i løpet av sesongen 2009. Denne cupen ble for første gang arrangert i 2008.

## Terminliste

 Devold Geiranger Halvmaraton er også offisielt NM i motbakkeløp 2009

## Klasser
Det er både junior- og seniorklasse i tillegg til inndeling i herreklasse og dameklasse.

## Konkurransekriterier
Cupen er en sammenlagtkonkurranse der det gis poeng til de 30 beste etter individuell plassering. For å få registrert poeng må man representere en klubb tilknyttet Norges Idrettsforbund. Sammenlagt poengsum danner da sluttplasseringen.

## Resultater seniorklasse
### Kvinner

### Menn

## Resultater juniorklasse
### Kvinner

### Menn

## Eksterne lenker
* Omtale på kondis.no
Koba Tsakadze

**Koba Tsakadze** (russisk: *Коба Цакадзе*, georgisk: *კობა წაქაძე*; født 19. august 1934 i Bakuriani) er en georgisk tidligere skihopper som representerte Sovjetunionen. Han er Georgias største skihopper gjennom tidene, og vant blant annet to hoppukerenn og ble nummer 5 i normalbakken i VM i Zakopane i 1962.

Tsakadze debuterte i hoppuka med 14.-plass i Oberstdorf 31. januar 1955. Seks dager senere vant han rennet i Innsbruck. Sammenlagt ble han nummer 5 i hoppuka 1955/56. Han vant nyttårshopprennet i Garmisch-Partenkirchen 1. januar 1961, og ble nummer 4 sammenlagt i hoppuka 1960/61. Han ble nummer 7 sammenlagt i hoppuka 1961/62 og 1971/72.

Han deltok i VM i 1958, 1962, 1966 og 1970, med 5.-plass i normalbakken i Zakopane i 1962 og 6.-plass i storbakken i Oslo i 1966 som beste resultat. Han var med i OL i 1956, 1960, 1964 og 1972, med 9.-plass i Squaw Valley i 1960 og normalbakken i Sapporo i 1972 som beste resultat.

Koba Zakadze er far til Kakhaber Tsakadze, som har hoppet for Georgia i OL, VM og verdenscupen.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
## Eksterne lenker
*
Kakhaber Tsakadze

**Kakhaber Tsakadze** (georgisk: *კახაბერ წაქაძე*) (født 28. januar 1969 i Bakuriani) er en tidligere georgisk skihopper. Han var den første som representerte det selvstendige Georgia i skihopping.

Tsakadze deltok i både verdenscupen, VM og OL, men oppnådde aldri de store resultatene. I VM i Falun i 1993 ble han nummer 62 av 63 deltakere i storbakken og nummer 63 av 66 deltakere i normalbakken. Han deltok i OL i 1994, 1998 og 2002, med 50.-plass (av 56 deltakere) som beste plassering. I OL i Salt Lake City i 2002 deltok han i kvalifiseringen, men greide ikke å kvalifisere seg til selve rennene.

I VM i skiflyging i Planica i 1994 ble han nummer 39 av 43 deltakere. Han deltok i til sammen 8 verdenscuprenn, de fleste i 1991. Skiflygings-VM 1994 inngikk i verdenscupen, og ble dermed hans beste plassering i verdenscupen. Sportslig var imidlertid hans beste prestasjon i verdenscupen 41.-plass av 59 deltakere i storbakken i Lahtis i 1991.

Kakhaber Tsakadze er sønn av Koba Tsakadze, Georgias største skihopper gjennom tidene. Koba Tsakadze representerte imidlertid Sovjetunionen.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Qinglong (Qianxinan)

**Qinglong** (kinesisk: 晴隆县 ; pinyin: *Qínglóng Xiàn*) er et fylke i det autonome prefekturet Qianxinan i provinsen Guizhou i Folkerepublikken Kina. 

Befolkningen var på  innbyggere i 1999.

## Kulturminner
Den såkalte 24-zig veistrekningen (*Tjuefiresvingersveien*) fra den annen sino-japanske krig (*“Ershisi dao guai” kangzhan gonglu*) ble i 2006 oppført på Folkerepublikken Kinas liste over kulturminner.

## Administrative enheter
**Storkommuner:**
*Liancheng (莲城镇,administrativt sete); Shazi (沙子镇); Bihen (碧痕镇); Dachang (大厂镇); Jichang (鸡场镇); Huagong (花贡镇); Zhongying (中营镇); Guangzhao (光照镇);
**Kommuner:**
* Changliu (长流乡); Datian (大田乡); Machang (马场乡); Zima (紫马乡); Angu (安谷乡); Sanbao for yi-folket (三宝彝族乡).

## Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Referanser


## Eksterne lenker

*  Informasjonssider  

* Historic '24-zig' Rediscovered on Stilwell Road 
* Burma Road: The Road to re-discover 
* dao guai” kangzhan gonglu − kinesisk
Guanling

**Guanling** (kinesisk: 关岭布依族苗族自治县 ; pinyin: *Guānlǐng bùyīzú miáozú Zìzhìxiàn*) er et autonomt fylke i prefekturet  Anshun i provinsen Guizhou i Folkerepublikken Kina. 

Befolkningen var på  innbyggere i 1999.

## Administrative enheter
Fylket består av åtte storkommuner og seks kommuner:

*Storkommunen Guansuo (关索镇);
*Storkommunen Yongning (永宁镇);
*Storkommunen Huajiang (花江镇);
*Storkommunen Shangguan (上关镇);
*Storkommunen Pogong (坡贡镇);
*Storkommunen Baigong (白水镇);
*Storkommunen Duanqiao (断桥镇);
*Storkommunen Gangwu (岗乌镇);

*Kommunen Shaying (沙营乡);
*Kommunen Xinpu (新铺乡);
*Kommunen Bangui (板贵乡);
*Kommunen Bade (八德乡);
*Kommunen Dingyun (顶云乡);
*Kommunen Puli (普利乡).

## Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Referanser


## Eksterne lenker
*  Informasjonssider
Longli

**Longli** (kinesisk: 龙里县 ; pinyin: *Lónglǐ Xiàn*) er et fylke i det autonome prefekturet Qiannan i provinsen Guizhou i Folkerepublikken Kina. 

Befolkningen var på  innbyggere i 1999.

## Samferdsel
Kinas riksvei 320 (G320) går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali. 

Kinas riksvei 321 deler veibane med G320 på dette avsnittet. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.

## Referanser


## Eksterne lenker

*  Lokalregjeringens hjemmesider
Varmeverk

**Varmeverk** er et teknisk anlegg for storskalaproduksjon av varme, vanligvis i form av varmt vann for anvendelse i et fjernvarmesystem. Størrelsen kan variere, fra å bare forsyne enkelte boligområder med varme, til å varme opp hele byer. Anlegget er mindre teknisk avansert enn et kraftvarmeverk, som i tillegg til varme også produserer elektrisitet.

Den vanligste varmekilden er forbrenning av ulike drivstoff, som olje, kull, ved og husholdningsavfall. Andre varmekilder som brukes er blant annet kjerneenergi og elektrisk energi.

Enklere og billige varmeverk brukes ofte i stedet for dyrere anlegg som krever en høy brukergrad for å være lønnsomme. Varmeverket har da ofte enklere renseutrustning som krever et renere og dyrere drivstoff for å leve opp til miljøkravene. Denne egenskapen gjør dem hensiktsmessige å bruke som toppbelastnings- eller reserveproduksjon i fjernvarmenett når det dyrere anlegget må stoppes for vedlikehold eller ikke strekker til.

Varmeverk er også en tidligere vanlig benevnelse på det foretaket som eier og driver et fjernvarmesystem. Benevnelsen ble i først omgang brukt av fjernvarmevirksomheter som ble drevet som en gren av kommunal forvaltning.
Kinesisk Taipei under Vinter-OL 1984

**Kinesisk Taipei under Vinter-OL 1984**. Tolv sportsutøvere, ti menn og to kvinner fra Taiwan deltok i fem sporter, aking, alpint, bobsleigh, langrenn og skiskyting under Vinter-OL 1984 i Sarajevo i Jugoslavia. Kinesisk Taipei vant ikke noen  medaljer. Beste plassering var en 21.-plass i aking ener for damer. Det var første gangen sportsutøvere fra Taiwan konkurrerte for Kinesisk Taipei under et vinter-OL. Tidligere, i 1972 i Sapporo og 1976 i Innsbruck representerte de Republikken Kina.     
 
## Medaljer

   
## Eksterne lenker
* Resultater og profilside  på sports-reference.com
Kinesisk Taipei under Vinter-OL 1988

**Kinesisk Taipei under Vinter-OL 1988**. Tretten sportsutøvere, elleve menn og to kvinner fra Taiwan deltok i fire sporter, aking, alpint, bobsleigh og kunstløp under Vinter-OL 1988 i Calgary i Canada. Kinesisk Taipei vant ikke noen  medaljer. Beste plassering var en 15.-plass i toerbob. Det var andre gangen sportsutøvere fra Taiwan konkurrerte for Kinesisk Taipei under et vinter-OL.  
 
## Medaljer

   
## Eksterne lenker
* Resultater og profilside  på sports-reference.com
Värtaverket

**Värtaverket**, tidigere også **Värtaelverket**, er et kraftvarmeverk ved Lidingövägen i bydelen Hjorthagen i Stockholm. Anlegget ble innviet 18. desember 1903, for å forsyne Stockholm med elektrisitet. Mange av bygningene i området er tegnet av arkitekten Ferdinand Boberg (1860&ndash;1946).

Det har en installert produksjonskapasitet på 374 MW fordelt på 4 blokker. Det leverer også fjernvarme.

Brenselkilden er kull, naturgass/kullgass og tungolje. Anlegget ble utbygd omkring årene 1976&ndash;1990. Operatør er selskapet Fortum AB. Teknologien er bl.a levert av ABB.

De totale CO2-utslippene i 2008 var ca. 610&nbsp;400 tonn.

Stockholms første elverk var Brunkebergsverket ved Regeringsgatan 38, hvor den første elektriske strømmen ble produsert 1. september 1892 i  form av 2×110 volt likestrøm. På slutten av 1890-tallet var Brunkebergsverket fullt utbygd. Gjennom utviklingen av vekselstrømsoverføringer hadde det blitt teknisk mulig å overføre elektrisk kraft fra vannkraftverk over lengre strekninger.

Stockholm by forsøkte å skaffe statlige vannkrafttilganger i Älvkarlebyfallet, men det mislykkes. Løsningen ble da å bygge en ny dampkraftstasjon ved Lilla Värtan i Hjorthagen. Kraften ble produsert i form av trefaset vekselstrøm 6 kV og 25 Hz som ble fordelt til omformerstasjonene Brunkenberg, Värtan, Tule, Katarina og Kronoberg via et kabelnett for 6 kV. I disse stasjonene ble vekselstrømmen omformet til likestrøms. Distribusjonen til kundene skjedde med likestrøm, men med suksessiv overgang til den høyere spenningen 2×220 V.

Når Värtaverket stod ferdig for produksjon av elektrisitet ble det benyttet dampkjeler som drev turbiner og generatorer. Som drivstoff ble det benyttet koks fra det nærliggende Värtagasverket som inngikk i samme selskap. Dampkraftverket ble tatt ut av bruk i 1970 da olje ble råvare for el- og fjernvarmeproduksjon. Nå produserers fjernvarme og elektrisitet i to store kravtvarmeverk, ett som bruker olje, og ett som bruker kull som drivstoff. Også biobrensel som tre, olivenkjerner og tallolje brukes. Også to varmepumper som tar varme fra Värtans vann hører også til Värtaverket.

I dag drives anlegget av Fortum og omfatter produksjon av elektrisitet, fjernvarme, fjernkjøling og distribusjon av elektrisitet. Värtaverket, Värtagasverket og varmepumpene ved Ropsten, samt transformatoren i Hjorthagen er viktige deler av anleggene for Stockholms og Lidingös energiforsyning.

## Se også
* Liste over verdens største kullkraftverk

## Referanser


## Kilder
* Stockholms Ström 

## Eksterne lenker
* IndustCards – «Coal-Fired Plants in Sweden».
Taijiang

**Taijiang** kan være:

*Fylket Taijiang i Qiandongnan i provinsen Guizhou i Folkerepublikken Kina;
*Distriktet Taijiang i Fuzhou i provinsen Fujian i Kina.
Loimaa kommune

:*For byen med samme navn, se [[Loimaa]].*

**Loimaa kommune** (svensk: *Loimaa kommun*, finsk: *Loimaan kunta*), før 1978 **Loimaa landkommune** (svensk: *Loimaa landskommun*, finsk: *Loimaan maalaiskunta*), er en tidligere kommune i det finske landskapet Egentliga Finland. Kommunen hadde  innbyggere i 2002. Loimaa kommune var en finskspråklig kommune.

Loimaa kommune ble slått sammen med Loimaa by 1. januar 2005.

## Referanser
Junius Richard Jayewardene

**Junius Richard Jayewardene** (født 17. september 1906 i Colombo, død 1. november 1996), gjerne forkortet til *JR* på Sri Lanka, var president på Sri Lanka fra 1978 til 1989. Han var leder for den nasjonalistiske bevegelsen på Ceylon (nå Sri Lanka) som var aktive for å fremme kampen for uavhengighet fra Storbritannia. Han var statsminister i landet fra 1977 til 1978.

## Referanser


## Eksterne lenker
*  The JAYEWARDENE Ancestry
*  The WIJEWARDENA Ancestry
*  The Statesman Misunderstood 
*  Humble son of a humble President  
* Website of the Parliament of Sri Lanka
* Official Website of United National Party (UNP)
* J.R. Jayewardene Centre
*   95th Birth Anniversary
*   Remembering the most dominant Lankan political figure. by Padma Edirisinghe
*  J.R. Jayewardene  by Ananda  Kannangara
*   President JRJ and the Export Processing Zone   By K. Godage 
*   Methek Kathawa  '''Divaina''' 
*   Methek Kathawa  '''Divaina'''
Liste over Norges arbeidsministre

**Liste over Norges arbeidsministre** omfatter to distinkte epoker. Første del av listen omfatter statsråder i Arbeidsdepartementet (opprettet 30. juli 1885, nedlagt 22. februar 1946), mens andre del av listen omfatter statsråder i Arbeids- og sosialdepartementet (opprettet 1. oktober 2004, nedlagt 31. desember 2005), Arbeids- og inkluderingsdepartementet (opprettet 1. januar 2006, nedlagt 31. desember 2009), Arbeidsdepartementet (opprettet 1. januar 2010, skiftet navn til Arbeids- og sosialdepartementet 1. januar 2014, skiftet igjen navn til Arbeids- og inkluderingsdepartementet 1. januar 2022.

I dag er tittelen **arbeids- og inkluderingsminister**, og Kjersti Stenseng (Ap) er statsråd.

Statsråder i Arbeids- og administrasjonsdepartementet dekkes i listen Liste over Norges administrasjonsministre.

## Statsråder i Arbeidsdepartementet 1885–1946

:Fortsatte som samferdselsminister fra 22. februar 1946, etter at Arbeidsdepartementet skiftet navn

## Statsråder i Arbeids- og sosialdepartementet, Arbeids- og inkluderingsdepartementet og Arbeidsdepartementet

## Referanser


## Kilder
*Norge – Statsråder – med tiltredelsesdato. *Store norske leksikon*. Besøkt 22. november 2009.
*Arbeids- og inkluderingsdepartementet : Statsråd 1846 -. *Arbeids- og inkluderingsdepartementet*. Besøkt 22. november 2009.
Regeringsgatan

**Regeringsgatan** er en gate i bydelen Norrmalm i Stockholm. Gaten er en av Stockholms eldre gater og var tidligere en av de viktigste innfartsveiene nordfra.
Monica Dalen

**Monica Anne Dalen** (født 23. februar 1945) er en norsk professor. Hun arbeider ved Institutt for spesialpedagogikk ved Universitetet i Oslo.

## Adopsjon
Dalen har gitt ut en flere bøker innen forskning og spesialpedagogikk. Hun er mest kjent for sine studier på adopsjon, og disputerte på teamet utenlandsadopterte barns tilpasning i Norge i 1992. I 1997 gav hun ut heftet, *Adopsjonsfamilien : informasjon og veiledning til adoptivforeldre*. I 1999 fulgte hun opp emnet med boken *Hvem er jeg? : adopsjon, identitet, etnisitet*, en bok hun skrev sammen med Barbro Sætersdal.

Den 21. juni 2001 var Dalen med i NRK-programmet *[[Schrödingers katt (TV-program)|Schrödingers katt]]* på temaet hvordan utenlandske adoptivbarn finner seg til rette i Norge. 

## Bibliografi
Oversikt over av Dalens utgivelser fra bokkilden

* 1997: *Adopsjonsfamilien : informasjon og veiledning til adoptivforeldre* Pedagogisk forum, hefte, 48 sider. ISBN 9788299253437 
* 1999: * Hvem er jeg? : adopsjon, identitet, etnisitet*, Akribe, medforfatter: Barbro Sætersdal ISBN 9788279500001 
* 2004: *Intervju som forskningsmetode : en kreativ tilnærming*, Universitetsforlaget, ISBN 9788215003009
* 2006: *Så langt det er mulig og faglig forsvarlig : inkludering av elever med spesielle behov i grunnskolen*, Gyldendal akademisk, ISBN 9788205352995

## Referanser


## Eksterne lenker
* 
*
Havbruk på Færøyene

**Havbruk på Færøyene** utgjør halvparten av øyenes eksportverdi. I slutten av 1970-årene sank de internasjonale fiskeprisene, som innvirker sterkt på Færøyenes økonomi, og fiskekvotene ble innskrenket. Derfor begynte færøyingene for alvor å investere i oppdrett av laks og ørret. Færøyenes landsstyre (regjering) er konsesjonsmyndighet.

## Historie
I 1980 vant de borgerlige partiene regjeringsmakten på Færøyene og sørget for omfattende skattelettelser. Det ble mer attraktivt å investere i den voksende oppdrettsnæringen. I 1980 var det bare gitt to konsesjoner for fiskeoppdrett, mens det ble gitt ytterligere fire i 1982 og hele 14 i 1983.

I 1980-årene utgjorde eksporten av oppdrettsfisk opptil 20 % av Færøyenes samlede eksportverdi. I 1986 eksporterte Færøyene 2&nbsp;500 tonn oppdrettsfisk. I 1988 var 63 oppdrettsanlegg i drift. I rekordåret 1992 eksporterte man 16&nbsp;500 tonn, med en inntjening på 598 millioner danske kroner.

Bankkrisen på Færøyene medførte at eksporten av oppdrettsfisk falt til et bunnivå på 7&nbsp;000 tonn i 1995. Da ble mye av slaktingen utsatt grunnet lave priser. Allikevel produserte de knapt 20 anleggene i 1994 like mye som de 63 anleggene i 1988. På lengre sikt førte finanskrisen til at statlige særordninger for fiskeriet bortfalt, fiskerettigheter ble kapitalisert, mens både fiskeriet og havbruket ble sterkere regulert.

Etterhvert tok økonomien seg opp igjen, og eksporten nådde 30&nbsp;000 tonn (inntjening på 880 millioner kroner) i 1999, en fordobling fra året før. Siden 1998 er det heller ikke gitt statlig støtte til oppdrettsnæringen. I 1999 ble det drevet fiskeoppdrett på 32 steder på Færøyene, med 26 konsesjoner til 17 selskaper. Det har siden skjedd en kraftig konsolidering. Færøyene har, som Norge, måttet håndtere problemer med lakselus.

Mellom 2003 og 2013 reduserte havbruket på Færøyene sine kostnader per kilo produsert oppdrettslaks, mens kostnadene økte i Norge og Chile. Sammen med Norge hadde Færøyene verdens høyeste brutto fortjenestemargin per kilo oppdrettslaks i 2013. I 2016 sysselsatte havbruket ca. 1&nbsp;000 personer på Færøyene, en tredobling siden 2006.

Tre selskaper har alle konsesjonene til havbruk på Færøyene: De i hovedsak færøyskeide Bakkafrost og Luna (med merkenavnet Hiddenfjord) og norske Mowi. Mowi har kun to konsesjoner, i Vestmanna og i fjordene på Vágar. Bakkafrost kjøpte i 2011 Færøyenes største produsent av fiskefôr, Havsbrún i Fuglafjørður.

## Referanser


## Litteratur
*
*